Contents
Index 🔎︎

# Používateľské orámovanie buniek

Vybraným bunkám môžete priradiť rôzne druhy čiar.

1. Označte bunku alebo blok buniek.

2. Zvoľte Formát - Bunky.

3. V dialógu kliknite na záložku Orámovanie.

4. Zvoľte možnosti orámovania ktoré chcete použiť a kliknite na OK.

Možnosť Usporiadanie čiar je možné využiť na priradenie niekoľkých štýlov orámovania.

## Výber buniek

V závislosti na označených bunkách vyzerá táto oblasť rôzne.

Výber | Oblasť usporiadania čiar
Jedna bunka |
Bunky v stĺpci |
Bunky v riadku |
Bunky v bloku 2x2 alebo väčšom |

Nemôžete použiť orámovanie na viacnásobný výber.

## Predvolené nastavenia

Pre použitie vlastného alebo východzieho nastavenia orámovaní kliknite na jednu z ikon Východzie.

- Tenké šedé čiary na ikone ukazujú orámovanie, ktorého nastavenie bude znova nastavené alebo zrušené.

- Čierne čiary na ikone ukazujú ohraničenie, ktoré bude nastavené s použitím vybraného štýlu čiary a farby.

- Silné šedé čiary na ikone ukazujú ohraničenie, ktoré nebude zmenené.

### Príklady

Označte blok približne 8x8 buniek a zvoľte Formát - Bunky - Orámovanie.

- Kliknutím na ikonu vľavo odstránite všetky čiary. Tým odstránite vonkajšie ohraničenie, všetky vnútorné čiary a všetky diagonálne čiary.

- Kliknutím na druhú ikonu zľava nastavíte vonkajšie okraje a odstránite všetky ostatné čiary.

- Kliknutím na ikonu vpravo nastavíte vonkajšie okraje. Vnútorné čiary sa nezmenia, ale diagonálne čiary sa odstránia.

Teraz môžete zisťovať, ktoré čiary odstránia či nastavia ďalšie ikony.

## User Defined Settings

V oblasti Používateľom definované môžete kliknutím nastaviť či odstrániť jednotlivé čiary. Náhľad zobrazuje čiary v troch rôznych stavoch.

Opakovaným kliknutím na čiaru či roh prepínate medzi týmito troma stavmi.

Druhy čiar | Obrázok | Význam
Čierna čiara |  | Čierna čiara nastaví zodpovedajúce čiary vybraných buniek. Pri výbere štýlu čiary 0,05 pt sa čiara zobrazí bodkovane. Pri výbere štýlu dvojitej čiary sa zobrazia dvojité čiary.
Šedá čiara |  | Šedá čiara sa zobrazuje na čiarach, ktoré nebudú zmenené. Na danej pozícii nebude odstránená ani nastavená žiadna čiara.
Biela čiara |  | Biela čiara sa zobrazuje na čiarach, ktoré budú odstránené.

### Príklady

Označte jednu bunku a zvoľte Formát - Bunky - Ohraničenie.

Kliknutím na dolný okraj nastavíte pre dolný okraj veľmi tenkú čiaru. Ostatné čiary budú z bunky odstránené.

Zvoľte silnejší štýl čiary a kliknite na dolný okraj. Tým nastavíte pre dolný okraj silnejšiu čiaru.

Kliknutím na druhú ikonu Východzí zľava nastavíte všetky štyri okraje. Potom niekoľkokrát kliknite na dolný okraj, kým nie je čiara zobrazená bielou. Tým odstránite spodný okraj.

Môžete skombinovať niekoľko druhov a štýlov čiar. Posledný obrázok ukazuje, ako nastaviť silné vonkajšie okraje (silné čierne čiary), biele diagonálne čiary vnútri bunky nebudú zmenené (šedé čiary).

Related Topics

Definícia ohraničenia pre stránky

Definícia okrajov pre odseky